Margie Sudre

**Margie Sudre** (Vinh, Frantziar Indotxina, gaur eguneko Vietnam, 1943ko urriaren 17a) Frantziako politikaria da.

Margie Sudre, politikari gisa, eskuinarekin konprometiturik dago. 1993tik 1998ra, Réunion itsasoz haraindiko departamenduko eskualde-kontseiluko lehendakaria izan zen; 1995etik 1997ra, Frankofoniarako estatu-idazkaria; eta 1999tik 2009ra, Europar Batasuneko Parlamentuko diputatua.

## Biografia 
### Jatorria eta prestakuntza 
Margie Sudre, Marguerite Demaiche jaiotzez, Frantziar Indotxinan jaio zen. Aita, Atzerriko Legioko ofiziala, Champagnekoa zen, eta ama vietnamdar budista. 1949tik 1950era Saigonen (gaur egungo Ho Chi Minh hiria) ikasi zuen, eskola komunalean. Gero, 1950etik 1951ra, hiri bereko Marie-Curie lizeoan ikasi zuen, familiak Ho Chi Minh-en indarrek agintea eskuratutakoan Vietnametik alde egin baino lehen.

Vietnametik alde egindakoan, Frantziara joan zen bizitzera, aitari bertan eman baitzioten destino berria. Marseillako Saint-Eugène eskola pribatuan jarraitu zuen ikasten (1951-1955); bigarren hezkuntza ere Marseillan bertan ikasi zuen, 1955etik 1961era, Montgrand lizeoan. Hiri berean egin zituen unibertsitateko ikasketak, Aix-Marseille-ko Zientzia Fakultatean, 1961ean, eta Medikuntzakoan 1961etik 1969ra. Anestesiologia eta Erreanimazioko espezialitatea egin zuen Marseillako Nord-Hôtel-Dieu-ko Belle de Mai amaetxean (1969-1972) eta Parisko Zaintza Intentsiboetako Unitatean (1976). 1977an, Marseillan, anestesia eta erreanimazioari buruzko tesia defendatu zuen.

1993ko ekainaren 25ean, Margie Sudre Réunion uharteko Eskualde Kontseiluko presidente hautatu zuten. Aurreko urtean bere senar Camille Sudre izan zen hautatua, baina Estatu Kontseiluak baliogabetu egin zuen, aukeraketa kanpainako kontuak gainditzeagatik, eta hautaezintzat jo zuen.

1993ko ekainaren 25eko bozketetan, lehen itzulian, Eskualde Kontseiluko presidente bilakatu zen Free-DOM mugimenduak (13 eserleku), Bilerako Alderdi Komunistak (9 eserleku) eta Gilbert Annette sozialista disidenteak (3 eserleku) osatutako koalizioari esker. Bera Free Dom mugimenduaren zentro-eskuineko korrontearen ordezkaria zen, baina berehala urrundu zen korronte horretatik, eta Réunion-eko Alderdi Komunistaren (PCR) aldekoa bihurtu zen., baina Claude Hoarau komunistak garaitu zuen bigarren itzulian. Gobernuan dimisioa aurkeztu zuen, baina Jacques Chirac-ek eta Alain Juppék karguan berretsi zuten.

1999an eta 2004an Europako Parlamenturako hautatua izan zen. Bertan, UMPko (Union pour un mouvement populaire) eurodiputatuen ordezkaritzaren buru izan zen, Europako Alderdi Popularraren (PPE) taldearen barruan, une hartako parlamentuko alderdi nagusia.  Arrantza Batzordeko eta Eskualde Garapenerako Batzordeko kidea izan zen, eta Europako Parlamentuko Turismoari buruzko taldearteko buru.

Europako Parlamentuan, Margie Sudre bereziki konprometituta egon zen Europar Batasuneko eskualde ultraperiferikoen interesen defentsarekin (Réunion, Guadalupe, Guyana Frantsesa, Martinika, Kanariar Uharteak, Azoreak, Madeira). Bereziki, Eskualde Politika, Garraio eta Turismo Batzordeko txostengilea izan zen.

2016an, eskuinak eta zentroak (Les Républicains (LR), le Parti chrétien-démocrate (PCD) et le Centre national des indépendants et paysans (CNIP)) presidentetzarako hautagai bakarra aukeratzeko  antolatutako hauteskunde primario irekietan, Margie Sudre Alain Juppéren aldeko tokiko batzorde baten buru izan zen, eta hautagaia ordezkatu zuen Réunion uhartean antolatutako eztabaidetan. François Fillon-ek Alain Jupperen aurkako primarioak irabazi zituen, baina, 2017aren hasieran, zailtasunak izan zituen bere emaztearen ustezko enplegu faltsuagatik. Horren aurrean, Margie Sudre Réunionen Fillonen hautagaitza erretiratzea eskatu zuten eskuineko lehen ordezkarietako bat izan zen.

### Konpromisoak 
Margie Sudre Duintasunean Hiltzeko Eskubidearen Elkarteko (Association pour le droit de mourir dans la dignité - ADMD) ohorezko batzordeko kidea da.

## Agintaldien eta funtzioen xehetasunak 
* 1993-1998: Réunion-eko Eskualde Kontseiluko lehendakaria.
* 1995-1997: Frankofoniaz arduraturiko estatu-idazkaria.
* 1998-2010: Réunioneko eskualde-kontseilaria.
* 1999-2004: Europako diputatua eta Europako Parlamentuko UMPko diputatuen ordezkaritzako lehendakaria.

## Tituluak 
* Amerikako frankofonoen ordena (1995), Quebeceko Frantsesaren Kontseiluak emana.
* Chevalier de la Légion d'honneur (1999)..

## Erreferentziak 
## Kanpo estekak 
* MARGIE SUDRE DE L’EXTREME-ORIENT AU GOUVERNEMENT (2016) (dans l'émission "Une vie réunionnaise").
* *1000 célébrités de La Réunion*
* Députés Parlement européen